 Proza - : - picurar de Ottilia Ardeleanu : - picurar de Ottilia Ardeleanu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > singurul... (Poezie) > Literele se... (Articol) > tremolo ... (Poezie) > camp de... (Poezie) > cum te-am... (Poezie) > naucitoarea... (Poezie) > mama ... (Poezie) > Acele forme... (Personale) > Torid,... (Proza) > Romante si... (Proza) > Poeziile din... (Articol) > cand dau... (Poezie) > de-a-nnegas... (Poezie) > pe... (Poezie) > spre seara ... (Poezie) > acest iunie... (Poezie) > Universul... (Articol) > marquez ... (Poezie) > Omul este... (Personale) > imi predic... (Poezie) > intr-o... (Poezie) > copiii din... (Poezie) > prin lumina... (Poezie) > viata e... (Poezie) > diadema ... (Poezie) > cat de mult... (Poezie) > tablou in... (Poezie) > sunt punctul... (Poezie) > doar eu am... (Poezie) > Teodor Dume,... (Articol) > efect... (Poezie) > hamal ... (Poezie) > nu traiesc... (Poezie) > iubirea nici... (Poezie) > Fatalitate ... (Articol) > Viata din... (Articol) > in orasul... (Poezie) > si tacand... (Poezie) > schimb de... (Poezie) > Cealalta... (Articol) > Portile... (Articol) > Final de... (Personale) > clepsidra ... (Poezie) > atingere de... (Poezie) > decembrie pe... (Poezie) > semiact in... (Articol) > imagine... (Poezie) > Doar iubirea... (Articol) > Nedefinit ... (Poezie) > o zi... (Personale) > de halloween... (Poezie) > inca alte... (Poezie) > O toamna... (Personale) > Din cine ma... (Personale) > cateva... (Personale) > in piele... (Poezie) > ma intreb ... (Poezie) > pana pe... (Poezie) > imobil ... (Poezie) > ceilalti ... (Poezie) > nivel umbo ... (Poezie) > in multa... (Articol) > din oasele... (Articol) > Gaudeamus... (Personale) > birds of... (Poezie) > Niciodata... (Personale) > introvertit... (Poezie) > zgomot din... (Poezie) > impresia ca... (Poezie) > ultima... (Poezie) > nimic... (Poezie) > vis cu o... (Poezie) > ziua cand ... (Poezie) > dus-intors... (Poezie) > bunicul ... (Poezie) > cum nu te... (Poezie) > insomnie ... (Poezie) > perpetuum ... (Poezie) > Mi-am ales o... (Articol) > pepite ... (Poezie) > viata nu... (Poezie) > despre... (Articol) > casino ... (Poezie) > de fapt ... (Poezie) > inspre... (Poezie) > o iubesc pe... (Poezie) > error... (Poezie) > Salvezi un... (Articol) > cu iubirea... (Poezie) > Din afara... (Articol) > parkinson... (Poezie) > timp ... (Poezie) > transee in... (Poezie) > alb de... (Poezie) > schumann... (Poezie) > poem pentru... (Poezie) > sonata al... (Poezie) > Mana mea,... (Articol) > locul... (Poezie) > statornicie... (Poezie) Traduceri ale acestui text 0 Comentariile membrilor > reddit_url='http:  www.poezie.ro index.php prose 14056022 print.html' > Vizionari: 2250 > picurar proza [ ] - - - - - - - - - - - - - - - - - - - - - - - - - de Ottilia Ardeleanu [Tyly ] 2014-09-16 | | Noaptea cu geaca nou-nouta cumparata inca din zori de la magazinul chinezesc, a intrat usor in casa, fara galagie, in lucrurile nemiscate, in patul meu rece, in mine ca o umbra straina pentru care nu aveam rezervare. Sumbra si nelinistita s-a tot foit pe spatarul sufletului meu din piele fina. si acum, dupa ce m-a parasit, i se cunosc urmele. Nu stiu unde dispare ziua, iar catre seara se intoarce mereu deprimata. Colega mea este de vreo saptamana iarasi in spital. M-a sunat sa-mi spuna ca se externeaza peste doua zile, slava Domnului! Ne-am cunoscut cu un deceniu in urma sau poate chiar mai bine, la examenul scris, de angajare. Marunta, cu parul saten, des si cret, vorbareata mai ceva decat o olteanca, vivace, isteata si cu un copil. Aveam sa aflu mult mai multe, fara vreun interes meschin, fiindca am eu - asa-mi zice lumea - asa un fel de a inspira incredere! Cinstit, nu este un lucru bun, fiindca te incarci cu toate problemele altora. Chiar si momentele lor de fericire pot fi o povara daca nu esti obisnuit sa cari astfel de sentimente dupa tine cum ai trage un copil obosit de mana. La inceput, lucram in compartimente diferite. Ne intalneam pe holuri in graba, preocupate pe atunci amandoua de cariera, de bunastarea firmei. La un moment dat, am avut un proiect comun, si am stat impreuna in acelasi birou, putin luminat si mai racoros din cauza unei centuri de vita de vie care crestea pe langa partea aceea de cladire, ca inelele lui Saturn. Atunci am cunoscut-o mai indeaproape, incepuse sa-mi destainuie viata ei. Uneori, nu suportam nici eu greutatea aceea, dar, poate pentru ea era un sprijin in a merge mai departe. O femeie singura cu un copil inseamna sa fie dificil. Ea, insa, a razbatut. Era de o ambitie extraordinara. Obstinatie totala. Pe cat de gratioasa cand aparea in fata ta, pe atat de dura in actiune si, de cele mai multe ori si in exprimare. Nu facea ocolisuri, nu negocia cuvinte, sentimente, munca. Era miniona si darza, da, cred ca astea doua i se potriveau cel mai bine. Sotul ei plecase in America, gasise de lucru in domeniul iT, foarte bine platit comparativ cu ceea ce ar fi castigat aici. Ca atare, nu s-a mai intors. Dar nici familia nu a luat-o cu el. Totul s-a stins, cum am ramas noi fara lumina din curte cand un pusti neastamparat a lovit cu o prastie singurul bec la datorie de pe strada, nimerit tocmai la poarta noastra. N-am somn, cobor din adancul asternutului, cu noaptea pe trup, lipicioasa si rece, matasoasa si indecenta, asa fara nimic pe ea. Pe coturile de fier ale copertinei, perechea de porumbei lalaieste un fel de odihna, susceptibila de o masa buna motaneasca, caci Tomila n-are nici el somn, sta cu perciunii trasi spre urechi si urechile trase spre grumaz, urmarind fiecare pana rasucita de vantul marin. ii tremura mustatile de apetit, pregatit de detenta, cu labele din fata pe pervaz si botul infipt in termopan, desfasurat ca un sul de blana de culoarea roscovei terminandu-se undeva pe un taburet uitat langa peretele balconului, cu labele dinapoi avand lamele ascutite iesite din teci, fluturand steagul presupusei victorii, regulat stanga-dreapta. Ea provenea dintr-o familie de oameni harnici si instariti. La momentul de care spuneam, avea o casa intr-o zona buna a orasului si doua apartamente obtinute cumva de la locurile de munca pe unde fusese angajata mai inainte. Le inchiria pe amandoua, fiind o sursa sigura si bunicica de venit, pe langa salariul frumusel, pe langa ce mai avea prin curte, pe langa casa, pentru a-i asigura traiul. A facut doua facultati. Era capabila. Ca inginer mecanic a lucrat o vreme in fabrica de pe canal. Niste discutii cu sefii au determinat-o sa-si dea demisia. si-a cautat de lucru si a gasit la liceul din Eforie un post la catedra de informatica. Acum, ca sa-si mentina profesoratul, era nevoita sa faca si a doua facultate. S-a inscris, a reusit, a urmat studiile facultatii de la malul marii pe masura ce preda. A preluat niste proiecte in colaborare cu firme nonguvernamentale. Elevii se implicau foarte mult. S-a remarcat. Directorul a facut rost de sponsori. Ajunsesem o scoala renumita, dar si munceam. Pana la epuizare. imi povestea toate astea si pe fata ei o lumina de multumire cobora si se facea asa de frumoasa. O impacare desavarsita cu destinul. Singurul lucru care o nemultumea era salariul foarte mic. Directorul nu voia sa-i dea drumul. insa, cand si-a luat diploma de licenta a sustinut examenul de la firma si iata, s-au scurs anii ca visele. Alo, buna! Auzi, m-am externat, dar nu mi-e bine deloc. Cat am stat acolo, m-am simtit ca intr-o cloaca. N-am dormit in nicio noapte cum trebuie. Eram singura din salon care ma puteam tine pe picioare. Toate celelalte patru paciente apelau la ajutorul meu. Cu toate durerile, ametelile si greturile ma ridicam sa fac ceea ce ar fi trebuit sa faca asistentele. Nu ma intreba prin ce-am trecut. Cosmarul vietii mele. Azi noapte, a luat-o pe pustii una dintre pacientele din salon. S-a dezbracat in pielea goala si a inceput sa recite din Eminescu, din Minulescu, pe urma a luat-o cu sonetele lui Shakespeare, franturi, printre tipete, rasul acela frivol, ochii iesiti din orbite, apoi gloante de injuraturi. Mi-amintesc momentele cand imi intepau bratele. Nu mai simteam nicio durere. Numaram picaturile pe care viata mi le adauga in sange, atat cat puteam, fiindca la un moment dat, le pierdeam sirul. Ce mai sunt eu acum?! Un omulet din picaturi. Curg printre oameni... Ofteaza si vocea i se gatuie ca un semnal electric intrerupt din buton. Spun si eu ceva cat sa-si poata reveni, cat sa o smulg din faza de neuitare. Vocea anemica imi tremura. Sunt terorizata. Am cerut sa fiu imediat externata fiindca nu mai suportam. Daca medicul m-ar fi refuzat, cred ca as fi ajuns in stare de soc. Dar probabil ca am avut o fata... Amutisem cu telefonul la ureche. E posibil sa se intample asa ceva intr-un spital? Acesta este locul in care se cauta sanatatea? iau aerul celui foarte stapan pe sine si-i zic: nu mai povesti nimanui ce mi-ai divulgat mie acum. incearca sa te detasezi de episodul acesta, altfel risti sa te tulburi si mai tare. Acum ai nevoie de odihna, sa te poti linisti. E momentul sa te impui in fata tuturor. Nu mai lasa pe nimeni sa te manipuleze. Sa te lase in pace cu problemele lor, ai nevoie doar de liniste si de intelegere. Sa aiba ei grija de tine acum! Da, asa o sa fac. Cel putin o sa incerc. Da, da, iti multumesc mult. Mi-a facut asa de bine conversatia cu tine. Te imbratisez si te rog inca o data ai grija de tine. Esti sigura ta prietena, singura care trebuie sa o faca. i-am simtit teama nu atat in glas, cat in suflet, chiar si dupa ce s-a stins si ultimul sunet, iar firul de transmisie s-a rupt in eter ca o plasa de paianjen smulsa de pamatuf. Cu toate acestea, eterul pastreaza amprentele sonore undeva intr-o baza de date spatiala. Acolo avem toti vocile asezate dupa criteriile vesniciei, poate dupa origini, dupa genealogie, dupa spirit, dupa evenimente, dupa gradul de imbolnavire, cine poate sti?! Am de lucru dar nu ma pot concentra deloc. in birou intra, iese mereu cate cineva, citim informatii, facem propuneri, dezbatem, aprobam, semnam, dam indicatii si altele. Trebuie sa fii atent, dar oare se mai poate? Ma gandesc. si-a construit singura un duplex. A vandut casa veche si unul dintre apartamente. De mult facuse demersuri pe la primarie, daduse bani in dreapta si in stanga pentru aprobari, proiecte. Mai bine de jumate din timp, la serviciu dadea si primea telefoane. Se razboia cand era cazul, era foarte diplomata in situatiile care cereau aceasta. Era descurcareata. si obositoare pentru ca povestea intruna despre ce a mai facut, ce a zis ala, cum s-a certat cu celalalt, dar niciodata de unde veneau toti acesti bani multi, multi... in sfarsit, s-a mutat. Au inceput lucrarile interioare. La o vila in oglinda, cu etaj, garaje, sera, beci, gradina, livada si multe altele, era mult de munca. Baile de sus erau fie in rosu, fie in lila, fie in verde-brotac. Dormitorul, cu terasa. O camera de oaspeti, livingul, bucataria, toate cu stilul si armonia potrivite cerintelor la moda. Mansarda. Birourile. Camerele de oaspeti. Cele de inchiriat turistilor... si-a gasit si barbat cu care s-a casatorit legitim, chiar daca nu si-a schimbat numele. Avea nevoie de cineva care sa-i administreze treburile, care sa fie bun de munca intr-o asemenea gospodarie. La momentul de fata este plecat in tara cu serviciul. Prin urmare, ea este singura. Tot singura! Nu pot lipsi foarte mult de la serviciu ca nu vreau sa ma pensioneze astia. Mi-amintesc, asta-vara, cand inca mai putea sa vina la munca, spunea cu strangere de inima: ei, voi o sa mai apucati pensia, eu nu! Nimeni, nimeni nu-i mai dadea nimic de lucru, nici sefii, nici colegii. Scotea agenda si scria acolo ceva, poate niste ganduri de adio, poate ca facea niste calcule, ultimele din viata. Tot acolo isi nota ce sa ne aduca fiecaruia, ca se apucase si de negot cu oua, legume, fructe si bautura. Poate ca nota unde isi pusese banii, notitele de la serviciu ori ochelarii. incepuse sa uite. Umplea timpul in mod economic! Medicamentele costa enorm. Consultatiile, analizele, tratamentele, drumurile. Toate. Nu am voie sa mananc sarat, gras, iute. Aia nu, aia nu, iar dintre cele permise, pe unele nu le agreez. Nu stiu ce voi face. Cum o s-o scot la capat?! Ofteaza. Cel mai greu este ca nu stii ce sa-i raspunzi. Ea se duce in jos si tu nu stii de ce parte a corpului sa o tii ca sa nu alunece, sa nu te traga si pe tine in acel rau ireversibil. Mi-amintesc alt episod, cand povestea ca mama ei o considera dusa cu capul. Povestea si plangea, ea care fusese vitalitatea intruchipata. Nu-i mai placea de nimeni. Nici macar fiu-sau cu care s-a chinuit pe cand era mic. Spunea ca nu o ajuta cu bani. Spune ca nu are. Starea ei prezenta este o permanenta senzatie ca lumea din jur o innebuneste. si se simte singura si ocolita de oameni. Poate pentru ca e altfel, acum. Ea e bolnava. Cancerul si-a facut duplex in trupul ei. Cu etaj, cu mansarda, cu piscina, garaj, gradinita, tot confortul. Confort sporit. intre timp, a mai suportat o interventie chirurgicala, la Bucuresti. Cand s-a intors, m-am pomenit cu ea ca-mi pune pe masa o pereche de ochelari. Vezi cum iti vin, iti plac? Da, da, zi-mi cat ma costa. Nimic, nimic. stiam ca ai nevoie si i-am gasit la un pret accesibil... ia-i, sa-i porti sanatoasa! O lacrima si-a facut de cap pe obrazul meu. si am lasat-o sa vad daca nu se intrece cu masura. Fata asta, of, fata asta se gandeste ca in curand vor ramane doar faptele ei. Nimic altceva. Se gandeste la moarte. Desi ii este extrem de greu, totusi, face orice pentru a o invinge, pentru a mai ramane aici, cu noi... Timpul ei se imparte in boala de acasa si boala de la serviciu. Acasa are mama, caine, barbat, baiat. Nora. Nu-i place sa pomeneasca de ea. Ca de niciuna dintre metehnele ei. Aici vine, se asaza in fotoliul ei de piele in care se pierde in ganduri, cu durerile pe care doar ea le stie. i se face rau, abia vorbeste, ma sperii, uneori nici eu nu stiu ce as putea sa fac. ii sugerez din cand in cand sa ramana acasa, dar nu vrea. ii amintesc doar ca acolo se poate trata, se poate odihni. incearca si tratamente naturiste! - ii mai spun colegii, dar ea nu renunta la medicamentul de o suta de milioane pe luna prescris de medic si care se pare ca este si netestat! A ajuns un fel de cobai pe care se incearca remediul, stie prea bine asta, dar nu se lasa, cu toate ca, iata, i-a dat peste cap ficatul. ii place lucrul de mana. Pana acum un an lucra origami. Cred ca fiecare dintre noi avem un suvenir: o lebada, un pescarus, un cosulet, un pom de iarna, o floare. in ultima vreme s-a reprofilat. Face siraguri, bratari, accesorii lucrate cu maiestrie. Asa mai scoate un ban. De medicamente. Dimineata, deschid geamul plin de buline de respiratie pisiceasca si inhalez aerul salin in piept de parca as trage, cand pe o nara, cand pe cealalta, tot orasul inca netrezit, cu viciile, cu nemultumirile, cu visele inca netulburate ale copiilor, cu strazi, copaci, cladiri si tot ce mai exista in picioare la vremea asta. Ca pe un narcotic. O pasare tasneste din castan, imi scutura gandurile puternic si ma elibereaza de noapte cu geaca ei neagra, parca printr-o magie zodiacala! | index 'pageview'); 